عثمان بن جامع

عثمان بن عبد اللہ بن جمعہ بن جامع انصاری خزرجی ، نجدی ، زبیری (متوفی 1240ھ )، ایک حنبلی فقیہ تھے ۔ السحب الوابلة: ٢/ ٧٠١علما نجد: ٥/ ١٠٩
 حالات زندگی 
انھوں نے مکہ مکرمہ اور مدینہ منورہ میں فقہ، علمِ میراث، حساب اور آداب کی تعلیم حاصل کی، جس سے خود بھی مستفید ہوئے اور دوسروں کو بھی فیض پہنچایا۔
انھوں نے بحرین اور زبیر میں قضاء (عدالت) کے فرائض انجام دیے۔ بحرین میں کئی سال تک قاضی کے منصب پر فائز رہے، یہاں تک کہ 1240ھ میں وہیں وفات پا گئے۔مجلة العرب: ٧/ ٧٠٧، ٢٤/ ٨١٠معجم مصنفات الحنابلة: ٦/ ٧٦القضاء والأوقاف في الأحساء والقطيف وقطر أثناء الحكم العثماني الثاني: ص١٨٧

 شيوخ 
 . عبد اللہ بن فيروز
 . محمد بن عبد الله بن فيروز
 مؤلفات 
 الفوائد المنتخبات في شرح أخصر المختصرات
 علما کے اقوال 
 . شیخ ابن فیروز نے فرمایا:
"انھوں نے فقیر (یعنی مجھ) سے فقہ، فرائض اور عربی زبان میں تعلیم حاصل کی۔ اللہ نے ان پر علم کے دروازے کھول دیے اور وہ مکمل فہم و ادراک کے حامل ہو گئے، ساتھ ہی حسنِ سیرت، ورع، عفت، سخاوت، عبادت اور صلاح میں بھی ممتاز رہے۔"علما نجد: ٥/ ١١٠
 . ابن حمید نے السحب الوابلة میں ذکر کیا:
"یہ فقیہ، ذہین، متقی اور صالح شخص تھے۔ انھوں نے اپنے وقت کے شیخ، محمد بن فیروز سے فقہ اور دیگر علوم میں تعلیم حاصل کی اور کمال درجے کی فہم و بصیرت حاصل کی۔"
 . کتاب تاریخ الزبیر میں ان کے بارے میں لکھا گیا:
"وہ فقہِ حنبلی میں اعلیٰ مقام پر فائز ہوئے۔ وہ جامع مسجد کے لیے باعثِ زینت، علمی حلقوں کے لیے گلِ سرسبد اور نوازل میں مستفید ہونے والوں کے لیے عظیم مرجع تھے۔ وہ یقیناً اپنے زمانے کے نادرۂ روزگار اور اپنے علاقے اور شہر کے درخشندہ ستارے تھے۔"السحب الوابلة: ٢/ ٧٠١ - ٧٠٢نقلا عن ابن بسام في علما نجد: ٥/ ١١٢

 حوالہ جات 

زمرہ:انیسویں صدی کے اسلامی مسلم علما
زمرہ:حنابلہ
زمرہ:اسلوب حوالہ 1 کا انتظام: غیر آرکائیو شدہ روابط پر مشتمل حوالہ جات
زمرہ:سابقہ شرف دہندہ ویکی ڈیٹا سے ماخوذ
زمرہ:1240ھ کی وفیات